stanford-oval/wikipedia huggingface dataset:
S/S Saint Stephen

S/S Saint Stephen oli suomalainen uusikaupunkilaisen J. A. Zachariassen & Co-varustamon rahtihöyrylaiva. Laiva oli aikanaan Suomen kauppalaivaston suurin alus ja se purjehti vuonna 1925 ensimmäisenä suomalaisena höyrylaivana maapallon ympäri.
7 350 kuollutpainotonnin Saint Stephenin pituus oli 118,6 metriä, leveys 15,90 metriä ja syväys 7,01 metriä. Laivan höyrykoneen teho oli aluksi 1 600 hevosvoimaa ja vuodesta 1931 2 195 hevosvoimaa.
Saint Stephen rakennettiin 1911 Port Glasgowssa Skotlannissa Wm Hamilton & Companyn telakalla liverpoolilaiselle British & Foreign Steamship Co Ltd-varustamolle. Vuodesta 1919 laivan omisti liverpoolilainen Saint Line Ltd-varustamo ja vuonna 1923 laiva ostettiin Suomeen uusikaupunkilaiselle  J. A. Zachariassen & Co-varustamolle. Toisen maailmansodan aikana Saint Stephen tuli heinäkuussa 1942 Japanista Brasilian Santokseen, jossa laiva myytiin. Laivan parikymmentä suomalaista merimiestä internoitiin ja he asuivat Sao Juaon hotellissa Suomen valtion kustannuksella. Laiva oli tämän jälkeen brasilialaisten laivanvarustamoiden omistuksessa ja sen omisti vuodesta 1942 Oscar da Costa Rio de Janeirosta. Vuonna 1949 laivan nimeksi tuli Canguera ja sittemmin nimeksi vaihtui omistajien muuttuessa Guaraassu 1952 ja Fernao Dias 1959. Laiva kaatui ja upposi 25. toukokuuta 1968 ollessaan suolalastissa matkalla Macaosta Rio de Janeiroon.
Aiheesta muualla

Kapteeni puhuu totta ja valehtelee, Seura, 25.11.1936, nro 48, s. 20, Kansalliskirjaston digitaaliset aineistot
Bakassin niemimaa

Bakassin niemimaa kartalla.
Niemimaa satelliittikuvassa.
Bakassin niemimaa on niemimaa Kamerunissa sen Nigerian vastaisella rajalla. Kamerun ja Nigeria ovat kiistelleet alueesta. Kamerun on hallinnut sitä vuodesta 2006 Kansainvälisen tuomioistuimen ratkaistua kiistan Kamerunin hyväksi vuonna 2002.
Maantiede

Bakassin niemimaa sijaitsee Kamerunin ja Nigerian vastaisella rajalla. Merellä sijaitsee Guineanlahti ja lähellä Nigerjoen suisto. Alueen pinta-ala on noin 665 km². Vuodesta 2006 niemimaata on hallinnut Kamerun.
Historia

Nykyinen kiista Bakassin niemimaan hallinnasta on perua Afrikan siirtomaa-ajoilta. Euroopan suurvalloista Iso-Britannia ja Saksa sopivat Länsi-Afrikan siirtomaidensa rajoista 1800-luvulla. Bakassin niemimaasta tuli tuolloin osa brittien hallitsemaa Nigeriaa. Vuonna 1913 rajoja muutettiin kuitenkin uudelleen siten, että niemimaasta tuli osa Saksan Kamerunia.
1960-luvulla niemimaasta tuli kiistakapula, kun Nigeria ja Kamerun alkoivat kiinnittää siihen lähempää huomiota öljyesiintymien takia. 1990-luvun alussa Nigeria julisti niemimaan osaksi Nigeriaa ja Kamerun vastasi lähettämällä alueelle omia joukkojaan. Kamerunia tuki myös Ranska, joka lähetti vahvistuksia tukikohtiinsa Kamerunissa. Tilanteen kärjistyessä saatiin lopulta aikaan kansainvälinen välitys. Kiista otettiin Kansainvälisen tuomioistuimen käsittelyyn. Se päätti vuonna 2002, että niemimaa kuuluu Kamerunille. Molemmat maat alkoivat vetää joukkojaan alueelta joulukuussa 2004 ja viimein elokuussa 2006 Nigeria luovutti koko niemimaan Kamerunin hallintaan.
Kansainvälisen tuomioistuimen päätös ei ole päättänyt jännitteitä alueella täysin. Esimerkiksi vuonna 2007 nigerialaiset asemiehet surmasivat kamerunilaisia sotilaita ja heinäkuussa 2017 kamerunilaiset sotilaat tappoivat 97 nigerialaista kalastajaa.
Väestö

2000-luvulla niemimaan asukasluvuksi arvoitiin noin 300 000 henkilöä. Valtaosa heistä oli nigerialaisia kalastajia. Nigerian luovuttua alueesta tuhansia heistä on muuttanut Cross Riverin osavaltion puolelle.
Sanat ja asiat

| Sanat ja asiat Iihmistieteiden arkeologia> Les mots et les choses Une archéologie des sciences humaines.Alkuperäisteos |
| --- | --- |
Kirjailija:  Michel Foucault
Kieli:  ranska
Genre:  tietoteoria, historia
Kustantaja:  Gallimard
Julkaistu:  1966
Sivumäärä:  405
Suomennos
Suomentaja:  Mika Määttänen
Kustantaja:  Gaudeamus
Julkaistu:  2010
Ulkoasu:  nidottu
Sivumäärä:  414
ISBN:  978-952-495-024-4
Löydä lisää kirjojaKirjallisuuden teemasivulta
Sanat ja asiat. Ihmistieteiden arkeologia (ransk. Les mots et les choses. Une archéologie des sciences humaines) on Michel Foucault’n kirja vuodelta 1966. Teoksen on suomentanut Mika Määttänen ja julkaissut suomeksi Gaudeamus vuonna 2010. Jälkisanat on kirjoittanut Markku Koivusalo.
Teoksen ensimmäisessä luvussa Foucault käsittelee Diego Velázquezin maalausta Hovinaiset vuodelta 1656.
Aiheesta muualla

Ojakangas, Mika: Foucaultin analyysi puree yhä. Helsingin Sanomat 12.1.2011.
Peltonen, Matti: Foucault’n harharetki. Tieteessä tapahtuu 2/2011. (PDF)
Sam Rutigliano

Sam Rutigliano (vas.) Mark Shapiron kanssa.
Sam Rutigliano (s. 1. heinäkuuta 1933) on yhdysvaltalainen amerikkalaisen jalkapallon valmentaja.
Rutigliano toimi Cleveland Brownsin päävalmentajana vuosina 1978–1984. Hän panosti varsinaisen valmennustyönsä ohella huumausaineongelmaisten urheilijoiden kuntoutukseen. Ongelma oli näkyvä amerikkalaisessa jalkapallossa 1970-luvun vuosina. Rutigliano toimi myös muun muassa Liberty Universityn Flames-joukkueen päävalmentajana vuosina 1988–1999.
Santeri Dahlström

Santeri (Alexander) Dahlström (7. toukokuuta 1859 Viitasaari – 15. kesäkuuta 1913 Lempäälä) oli suomalainen lyseon lehtori. Dahlström oli mukana valokuvaajana 1882–1883 Suomen polaariretkikunnan havaintojen teossa Sodankylässä.
Dahlströmin vanhemmat olivat rovasti Alexander Dahlström (1797–1862) ja Kristina Maria Petrelius. Hän pääsi ylioppilaaksi Jyväskylän lyseosta 1880 ja valmistui Helsingin yliopistosta filosofian kandidaatiksi 1885 ja maisteriksi 1890.
Dahlström toimi Oulun lyseon matematiikan ja fysiikan lehtorina 1905–1913. Hän toimi myös Oulun kauppakoulun rehtorina ja Oulun kaupunginvaltuuston puheenjohtajana.
Teoksia

Luvunlaskun oppikirja ; kirj. August Ramsay ja Santeri Dahlström. WSOY 1887
SBS Wirmo

SBS Wirmo on mynämäkeläinen salibandyn erikoisseura. Kaudella 2024-2025 seuran edustusjoukkue pelaa Suomen toiseksi korkeimmalla sarjatasolla Divarissa. Wirmon kotiottelut pelataan HaNi-hallissa. Lisenssipelaajia seurassa on noin 300.
Wirmon miesten edustusjoukkueesta käytetään yleisesti lempinimeä Puimurit, joka korostaa joukkueen maalaisidentiteettiä.
Kaudella 2014-2015 Wirmo sijoittui Divarin runkosarjassa sijalle kahdeksan. Pudotuspeleissä se hävisi runkosarjan voittaneelle Steelersille voitoin 1-2.
Wirmon C-tytöt voittivat Suomen mestaruuden kaudella 2017-18.
Aiheesta muualla

Seuran kotisivut
Aulusjärvi

| Aulusjärvi |
| --- | --- |
Valtiot:  Suomi
Maakunnat:  Keski-Suomi, Päijät-Häme
Kunnat:  Jämsä, Kuhmoinen
Koordinaatit:  61°38′05″N, 24°55′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Kuoksenjärveen 
Järvinumero:  35.764.1.016
Mittaustietoja
Pinnankorkeus:  123,8 m  
Rantaviiva:  6,796 km  
Pinta-ala:  71,046 ha  
Saaria:  8 
 fiAulusjärvi 
Aulusjärvi on Keski-Suomessa Jämsässä ja Pirkanmaalla Kuhmoisten Pukarankulmalla sijaitseva järvi.
Maantietoa

Järven pinta-ala on 71 hehtaaria ja se on 1,4 kilometriä pitkä ja 1,1 kilometriä leveä. Se sijaitsee Kuoksenjärven ja Pukarajärven välissä. Järven pohjoispäätä kutsutaan Pitkäpohjaksi. Järvellä on kartan mukaan 8 saarta, joista Laivasaaret ovat suurimmat. Ne muodostavat kolmen saaren jonon järven etelärannan edustalle. Sen rantaviivan pituus on 6,8 kilometriä ja sen rannat ovat metsämaata. Rannoille on rakennettu yli 20 vapaa-ajan asuntoa, joille tulee tiet Pukarankulman kautta kulkevalta kylätieltä. Jämsän ja Kuhmoisten välinen kuntaraja ylittää järven kaakkoispään siten, että suuri osa järvestä jää Jämsään.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Järven vedenpinnan korkeus on 123,8 metriä mpy. Siihen on johdettu yli 10 metsä- tai suo-ojaa. Suuri metsäoja Kaijanoja laskee järven luoteisrantaan. Se tuo sieltä Kaijanjärven (6 ha) ja Lammin vesiä. Aulusjärven laskuoja lähtee Pitkäpohjan itärannasta ja se laskee 150 metrin jälkeen Kuoksenjärveen. Ojalle tulee matkalla pudotusta 0,3 metriä.
Historiaa

Vuoden 1855−1856 Kalmbergin kartastossa sen karttanimi on ”Autusjärvi”, mutta se lienee kirjoitusvirhe. Kartassa järvi on autio.
Vuoden 1965 peruskartassa järvi on edelleen autio ja siihen oli johdettu vain kaksi lyhyttä metsäojaa. Vuonna 1986 ojia oli enemmän ja rannoille oli rakennettu kaksi mökkiä.
Atlasterrieri

| Atlasterrieri> Avaintiedot |
| --- | --- |
Alkuperämaa:  New York,  Yhdysvallat
Määrä:  Suomessa ei yhtään
Rodun syntyaika:  1990-luku
Alkuperäinen käyttö:  luolametsästys, seurakoira
Nykyinen käyttö:  seurakoira, metsästyskoira
Muita nimityksiä:  Atlas Terrier
FCI-luokitus:  ei
Ulkonäkö
Paino:  toy 2,7–5,4 kg; kääpiö 4,6–6,9 kg; pieni 6–8 kg
Säkäkorkeus:  toy 23–28 cm; kääpiö 28–33 cm; pieni 33–38 cm
Väritys:  mikä tahansa, paitsi valkoinen; mm. punainen, merle ja brindle
Atlasterrieri (Atlas Terrier) on yhdysvaltalainen koirarotu, jota ei FCI eikä mikään muukaan suurempi kenneljärjestö ole tunnustanut. Sillä ei nimestään huolimatta ole mitään tekemistä Atlasvuorten kanssa, vaan se on maailman ainoa koirarotu, joka on nimetty Atlas-tiekartaston mukaan.
Ulkonäkö

Atlasterrierin pää on korvien välistä litteä ja siinä on erottuva, joskaan ei jyrkkä otsapenger. Silmät ovat mantelinmuotoiset, väriltään joko tumman- tai pähkinänruskeat, keltaiset, meripihkanväriset, koboltinsiniset, vihreät tai jopa läpikuultavat. Korvat ovat taittuneet ja v:n muotoiset. Niska on kohtuullisen pitkä ja rintakehä laaja. Alkuperämaassa häntä saatetaan typistää, mutta sen voi jättää myös pitkäksi. Luonnonmukainen häntä riippuu levossa alhaalla ja kaartuu selän ylle koiran ollessa valpas tai keskittynyt. Typistetyn hännän tulee olla pystyssä kannettu.
Rodusta on kaksi karvamuunnosta, sileä ja karkea. Kaikki värit sallitaan valkoista lukuun ottamatta, minkä lisäksi kaksivärisillä yksilöillä valkoisen osuuden tulee rajoittua kasvokuvioon, kaulan alueelle, rintakehään ja varpaisiin. Yleisimpiin vaihtoehtoihin lukeutuvat punainen ja merle. Koko jaetaan kolmeen eri luokkaan, jotka määritellään korkeuden mukaan: pieni on 33–38 cm, kääpiö 28–33 cm ja toy 23–28 cm. Painorajat menevät osittain ristiin: pieni painaa 6–8 kg, kääpiö 4,6–6,9 kg ja toy 2,7–5,4 kg.
Luonne ja käyttäytyminen

Rotu on älykäs, omapäinen, energinen ja nopea oppimaan uusia asioita. Oppimiskyvystään huolimatta sitä ei ole aina helppo kouluttaa, koska jääräpäisyyttään se myös koettelee omistajansa auktoriteettia. Se tulee monia muita terriereitä paremmin toimeen muiden koirien kanssa, mutta sillä on kuitenkin usein suuri ego. Sillä on voimakas saalisvietti ja se vaatii paljon liikuntaa. Aktiviteetteja vaille jätetty yksilö saattaa herkästi haukkua, kaivella ja pureskella kiellettyjä esineitä. Atlasterrieriä käytetään sekä seurakoirana että luolametsästykseen.
Alkuperä

Long islandilainen Jack Russell -terrieri-kasvattaja Lauren Wolfe pani 1980-luvun lopulla merkille rodulleen tyypillisen kaksivärisyyden aiheuttamat terveysongelmat. Hän päätti tämän vuoksi alkaa jalostaa omaa, yksiväristä linjaa, jonka kantakoiriksi hän valitsi vuonna 1990 kaksi punaista koiraa. Aluksi hän luuli näitä puhdasrotuisiksi, mutta ne osoittautuivatkin sittemmin olleen Jack Russell -terrierin ja borderterrierin risteytyksiä. Kenties juuri koirien sekarotuisen taustan johdosta, Lauren päätti luoda kokonaan uuden rodun pelkän värilinjan sijaan. Niinpä hän risteytti nämä kaksi punaista yksilöä Jack Russell -terriereidensä kanssa. Tämän lisäksi hän jalosti Jack Russell -terrierin ja patterdalenterrierin risteytyslinjaa, jonka sittemmin yhdisti punaiseen Jack Russell -terrieri-borderterrieri-linjaansa. Myöhemmin hänen onnistui hankkia jalostusohjelmaansa merle-värinen metsästyslinjainen amerikanrottaterrieri, joka yhdessä poikansa – merle-värisen risteytyksen, jonka emo oli ollut patterdalenterrieri – kanssa toi linjaan myös merlen värityksen.
Jalostuslinja ja uuden rodun kantapopulaatio oli täten muodostettu. Laurenin oli kuitenkin vaikea keksiä sille sopivaa nimeä, kunnes hän sattui vilkaisemaan ostamassaan tiekartastossa ollutta maapallon kuvaa. Koska hänen jalostuskantaansa kuului koiria eri puolilta maailmaa Brittein saarilta ja Saksasta aina Suomeen ja Australiaan asti, sai hän silloin idean käyttää nimitystä atlasterrieri. Vuonna 2001 perustettiin The Atlas Terrier Association (ATA), mutta toistaiseksi rotua ei ole tunnustettu virallisesti missään järjestössä.
Terveys

Vaikka rodun jalostuksen tarkoituksena on alun perin ollut luoda terveempi vastine Jack Russell -terrierille, myös sille tyypillisen merle-värin taustalla vaikuttava geeni on yhteydessä terveysongelmiin. Tämän vuoksi ATA yrittää edelleen panostaa terveystutkimuksiin ja tarkasti valikoivaan jalostukseen.
Sektori.com

Sektori.com oli suomalainen 1999 avattu verkkopalvelu, joka julkaisi tietotekniikan uutisia IT-alan ammattilaisille.
Palvelua ylläpiti Coredump Oy, ja sen takana olivat päätoimittajana Olli Maksimainen "oma" ja vakituisina toimittajina ja asiantuntijoina Kimmo Kuokka "K2", Taneli Leppä "rosmo" ja Pasi Nikkanen "Niccy". Lisäksi julkaisulla oli vakituisia avustajian ja moderaattoreita.
Vuonna 2004 Sektori kertoi nousseensa RedSheriff-kävijämittauksen mukaan Suomen suurimmaksi riippumattomaksi IT-uutismediaksi.
2010-luvulle tullessa sivuston päivitykset harvenivat ja 2013 uutisia tuli enää kerran kuukaudessa. Viimeiseksi julkaistuiksi jutuksi jäi uutinen 20. syyskuuta 2013, jolloin Sektori kertoi joutuneensa usean suomalaisen sivuston tavoin WordPress-palvelimen tietomurron uhriksi.
Sektorimalli

Sektorimallilla tarkoitetaan kaupunkimaantieteessä kaupungin rakennemallia, jossa kaupungin keskellä on liikekeskusta, josta lähtee maankäytännöllisiä sektorialueita ympäristöön. Niiden syntyyn ovat vaikuttaneet esim. liikennereitit, kuten joet, rautatiet ja tiet sekä luonnonmaantieteelliset seikat, kuten vuoristot ja alangot. Liikennereittien varteen tasaisille alueille on syntynyt teollisuuden sektoreita, joiden vieressä on köyhien asuinalueita. Varakkaiden asuinalueet ovat sektoreilla, joilla on hyvät kulkuyhteydet ja kauniit maisemat ja viihtyisä ympäristö. Sektorimalli muistuttaa vyöhykemallia siten että kaupunkimaantieteelliset alueet ovat myös erikseen omilla kehillään. Esimerkiksi Vantaan kaupungissa on sektorimallin piirteitä.
Sektorimallin esitti Homer Hoyt 1939.
Sebastian Musielak

Sebastian Musielak (s. 5. helmikuuta 1970) on puolalainen kirjallisuudenkääntäjä. Hän puolantaa kirjallisuutta englannista ja suomesta. Hänelle on myönnetty valtion ulkomainen kääntäjäpalkinto vuonna 2017. Hän on valmistunut Adam Mickiewiczin yliopistosta Poznańista 1997.
Musielak on puolantanut kirjoja englannin kielestä vuodesta 1996 ja suomen kielestä vuodesta 2004. Hän on perustanut Wolny Tor -sähkökirjakustantamon, joka on julkaissut kymmenkunta suomalaista klassikkoa puolaksi.
Sanat Jukka Virtanen

| Sanat Jukka Virtanen Eri esittäjiä |
| --- | --- | --- |

Tribuuttialbumin tiedot
 Äänitetty : 2008
 Julkaistu: 23. heinäkuuta 2008
 Tyylilaji: iskelmä huumori
 Levy-yhtiö: EMI
Listasijoitukset
  17. (albumilista)    2. (fyysinen albumilista)
Sanat Jukka Virtanen on tribuuttialbumi, joka sisältää eri suomalaislaulajien tulkintoja Jukka Virtasen sanoituksista. Levy julkaistiin 23. heinäkuuta 2008.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Maalaismaisema (Country Comfort) | Pauli Hanhiniemi | 4.43 |  |  |  |  |  |  |
| 2. | Kun saavun Ouluun (By The Time I Get to Phoenix) | Kari Tapio | 4.27 |  |  |  |  |  |  |
| 3. | Suurena miehenä | Pave Maijanen | 2.47 |  |  |  |  |  |  |
| 4. | Hanna ja Niilo | Jonna Kosonen | 4.50 |  |  |  |  |  |  |
| 5. | Matkamuistot | Ville Leinonen | 3.14 |  |  |  |  |  |  |
| 6. | Seitsemän kertaa seitsemän | Niko Ahvonen | 3.13 |  |  |  |  |  |  |
| 7. | Kuoleman paikka (Por Una Cabeza) | Juha Lehti | 4.20 |  |  |  |  |  |  |
| 8. | Hottentottilaulu (Vessle Hoa) | Tuomari Nurmio | 4.53 |  |  |  |  |  |  |
| 9. | Päättömällä pollella (A Horse With No Name) | Siiri Nordin | 4.01 |  |  |  |  |  |  |
| 10. | Perspirantti Antti | Paleface | 3.29 |  |  |  |  |  |  |
| 11. | Paulin taikakaulin (Maxwell's Silver Hammer) | Mikko Kivinen | 3.24 |  |  |  |  |  |  |
| 12. | Pornolaulu | Timo Rautiainen | 2.15 |  |  |  |  |  |  |
| 13. | Rakastatko vielä kun heräät (Älskar Du Mej Också När Du Vaknar) | Sonja Lumme | 3.36 |  |  |  |  |  |  |
| 14. | Kuunnelkaa paras hän on (She's a Star) | Paula Koivuniemi | 4.22 |  |  |  |  |  |  |
| 15. | Puhtaat munat ja vilpitön mieli | Ilkka Vainio | 3.00 |  |  |  |  |  |  |
| 16. | Balladi pojasta nimeltä V (Boy Named Sue) | Ville Virtanen | 3.17 |  |  |  |  |  |  |
| 17. | Pieni laulu | Laura Närhi | 4.18 |  |  |  |  |  |  |
Aiheesta muualla

EMI Finlandin uutinen aiheesta
Sanat Jukka Virtanen discogs.com -sivustolla
Sektori

Wikisanakirjassa on tähän liittyvä sananselitys: .
Ympyrän sektori, kuvaan on merkitty sektorin pinta-ala  A, kaaren pituus  b, säde  r ja kulma  \alpha .
Sektori on tietty osa ympyrästä tai pallosta. Ympyrässä sektori tarkoittaa kahden ympyrän kehältä keskipisteeseen piirretyn säteen erottamaa aluetta. Oheisessa kuvassa on kaksi sektoria: toinen sektori (keltainen) on sellainen, että sen muodostavien säteiden välinen kulma on  \alpha  ja toinen sektori (valkoinen) on sellainen, että säteiden välinen kulma on  360^{\circ }-\alpha  astetta.
Sektorin kaaren pituus  b voidaan laskea kaavalla
missä  \alpha  on keskuskulma ja  r on ympyrän säde. Vastaavasti pinta-ala  A saadaan kaavalla
Pallosektorin tilavuus  V saadaan kaavasta
missä  h on kalotin korkeus.
Sauli Pahlman

Sauli Pahlman (s. 11. toukokuuta 1981) on aktiiviuransa jo lopettanut suomalainen pikajuoksija. Hän edusti koko kilpailu-uransa ajan Helsingin Kisa-Veikkoja. Kalevan kisoista Pahlman saavutti pronssia 400 metrin juoksussa vuonna 1998, minkä lisäksi hän oli voittamassa sisäratojen SM-kisoissa kultaa 4 x 200 metrin viestijuoksussa vuonna 1999. Virallisissa kilpailuissa hän ei ole esiintynyt vuoden 2002 jälkeen.
Santeri Grönberg

Santeri (Aleksanteri) Grönberg (9. marraskuuta 1863 Lapinjärvi – 19. maaliskuuta 1930 Viipuri) oli suomalainen tullivirkamies, yrittäjä, päätoimittaja, tilintarkastaja, kirjailija ja suomentaja.
Grönberg työskenteli koulun jälkeen tullissa ja oli erotessaan vuonna 1915 Sortanlahden tulliviskaalina. Hän toimi myös yrittäjänä, Haminan Sanomien vastaavana toimittajana vuosina 1890–1898, Koittaren päätoimittajana vuosina 1900–1904, Keski-Uudenmaan päätoimittajana vuosina 1920–1922 ja Uuden Yhteiskunnan vastaavana toimittajana vuosina 1921–1922. Grönberg kirjoitti myös kertomuksia, kuvauksia ja novelleja sekä teki käännöksiä. Hän oli Haminan kaupunginvaltuuston sihteeri vuonna 1904, Helsingin kaupungin tarkastuskonttorin tarkastaja vuodesta 1922 ja Viipurin kaupungin tilintarkastaja vuodesta 1925 aina kuolemaansa saakka.
Teoksia

Hotehissa kaikkivallan : kuvaus Aunuksesta. Tekijä, Helsinki 1922
Merellä äärellisellä. Tekijä, Helsinki 1922
Suomennoksia

Poimintoja : valikoima venäläisten kirjailijain kertomuksia 1 ; suom. Santeri Grönberg. Uusi Kansan-kirjapaino, Hamina 1903
SBS Broadcasting

SBS Broadcasting BV on hollantilainen mediayhtiö, joka oli aiemmin osa kansainvälistä ProSiebenSat.1 Mediaa. ProSiebenSat.1 Media omisti Euroopassa 22 radioasemaa sekä 26 televisiokanavaa. SBS Broadcasting perustettiin vuonna 1989 ja ProSiebenSat.1 Media osti sen kesäkuussa 2007. Sanoma hankki omistukseensa yhteistyökumppaneidensa kanssa SBS Broadcastingin belgialaiset ja hollantilaiset kanavat ProSiebenSat.1 Medialta huhtikuussa 2011. Sanoma myi huhtikuussa 2017 osuutensa SBS Broadcastingista Talpa Broadcasting Holdingille. ProSiebenSat.1 Media myi pohjoismaiden SBS:n toiminnot yhdysvaltalaiselle Discovery Communicationsille joulukuussa 2012.
SBS Suomessa

ProSiebenSat.1 Median suomalainen tytäryhtiö SBS Finland Oy omisti The Voice -radiokanavan, Iskelmän, Radio Cityn ja Radio Pookin.
SBS:lle kuului myös suomalainen televisiokanava The Voice.
Syyskuussa 2008 uudelleen toimintansa aloittanut TV5 ja The Voice näkyivät jonkin aikaa samalla kanavapaikalla, mutta nykyisin molemmilla on oma kanavapaikkansa. TV5 ei kuulunut SBS:ään, vaan se oli suoraan ProSiebenSat.1 Median omistuksessa.[lähde? ]
Aiheesta muualla

SBS:n kotisivut (hollanniksi)
Savolainen (lehti)

Savolainen on 1907–1917 Savonlinnassa ilmestynyt sanomalehti, joka perustettiin vanhasuomalaisen aatteen edustajan Suomalaisen puolueen kannattajaksi. Lehti ilmestyi kolme kertaa viikossa, ja sitä julkaisi Sanomalehti ja kirjapaino oy Savolainen. Näytenumerot ilmestyivät 31.7. ja 20.9.1907, ja sen jälkeen lehti ilmestyi säännöllisesti 1. marraskuuta 1907 – 16. lokakuuta 1917. Viimeisessä numerossa lehti jättää hyvästit lukijoille ja kertoo, että sen seuraajana alkaa ilmestyä Itä-Savo Kansanpuolueen äänenkannattajana.
»„Sawolainen” laskee nyt ilmoille wiimeisen numeronsa. – – uusi lehti „Itä-Sawo” – – alkaa ilmestyä Kansanpuolueen äänenkannattajana»
Päätoimittajat

R. Saraste (näytenumero)
H. J. Huhanantti 1907–1911
Väinö S. J. Laamanen 1911–1917
Aiheesta muualla

Savolainen Kansalliskirjasto, digitoidut aineistot
Suomalaisen sanomalehdistön bibliografia s. 65
Sara Jungersten

Sara Jungersten (s. 1976) on suomenruotsalainen kirjailija, toimittaja ja kriitikko. Hänen teatteriaiheinen ja ulkonäköpaineita käsittelevä esikoisromaaninsa Wannabe ilmestyi 2011 ja sai hyvän arvion muun muassa Svenska Dagbladetissa.
Kahta vuotta myöhemmin ilmestyi toinen romaani Lika delar liv och luft ja vuonna 2015 kolmas, nimeltään #döden. Sen päähenkilö on nuori vaasalainen uranainen, lifestylebloggaaja Vivi..
Kruunupyyssä varttunut Jungersten on opiskellut kasvatustiedettä, kehityspsykologiaa, journalismia ja luovaa kirjoittamista Åbo Akademissa.
Teoksia

Wannabe, Schildts 2011
Lika delar liv och luft, Schildts & Söderströms 2013
#döden, Schildts & Söderströms 2015
Ryūji Bando

| Henkilötiedot |
| --- | --- | --- |
Syntymäaika: 2. elokuuta 1979 (ikä 45)
Syntymäpaikka: Hyōgo, Japani
Pelipaikka: Hyökkääjä
Seura
Seura: Sagan Tosu
Pelinumero: 9
Seurat
| Vuodet | Seura | O (M) |
| 1998-1999 2000-2001 2002-2005 2006-2009 2010-2013 2013- | Gamba Osaka Consadole Sapporo Vissel Kobe Gamba Osaka Cerezo Osaka Sagan Tosu |  |
Maajoukkue
| 2006-2008 | Japani | 7 (2) |
Ryūji Bando (jap. 播戸 竜二, Bando Ryūji, s. 2. elokuuta 1979 Hyōgo, Japani) on japanilainen jalkapalloilija.
Jalkapallomaajoukkue

Hän edusti Japanin maajoukkuetta vuosina 2006-2008.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
2006: 2
| 2007 | 1 | 0 |
| 2008 | 4 | 0 |
| Yhteensä | 7 | 2 |
Aiheesta muualla

National Football Teams
Japan National Football Team Database